ALGTEKST-TERVIKTEKST

Kinnitatud ettevõtlusprorektori 28.09.2023 korraldusega nr 155

Redaktsiooni jõustumise kuupäev: 01.09.2023

Ettevõtlusosakonna struktuuri ja ülesannete kirjeldus

1. **Üldsätted**
   1. Käesoleva korraldusega sätestatakse ettevõtlusosakond (edaspidi *osakond*) struktuur ja ülesannete kirjeldus.
   2. Osakond on moodustatud ja tegutseb vastavalt haldus- ja tugistruktuuriüksuste põhimäärusele.
   3. Rektor on määranud osakonna kuulumise ettevõtlusprorektori (edaspidi vastutusala juht) vastutusalasse.
   4. Osakonna nimetus inglise keeles on *Technology and Knowledge Transfer Office*.
2. **Osakonna põhieesmärk**

Osakonna põhieesmärk on teadmiste- ja tehnoloogiasiirde tulemuslikkuse tõstmist toetava tugiteenuse pakkumine ja arendamine, ülikooli innovatsiooni- ja ettevõtlusalase koostöö ning partnerlussuhete koordineerimine, korraldamine ja arendamine ning uusettevõtluse ja ettevõtlikkuse edendamine.

1. **Osakonna struktuur ja ülesanded**
   1. **Põhieesmärgi täitmisel osakond tervikuna:**
      1. töötab välja ülikooli innovatsiooni ja ettevõtlussuhete põhimõtted ning koordineerib ja analüüsib nende elluviimist;
      2. nõustab ülikooli liikmeskonda tööstusomandi ja autoriõiguse küsimustes ning haldab tööstusomandi portfelli;
      3. teostab kauba- ja teenindusmärkidele õiguskaitse taotlemise ja jõushoidmisega seonduvaid tegevusi;
      4. pakub ülikooli liikmeskonnale tugiteenuseid ettevõtluse, arendustegevuse, innovatsiooni ning teadmiste- ja tehnoloogiasiirde valdkonnas ning koordineerib vastavate tegevuseplaanide väljatöötamist;
      5. koordineerib ja toetab struktuuriüksuste osalemist ettevõtluskoostööprojektides, sealhulgas toetuste taotlemisel;
      6. koordineerib akadeemilistes üksustes paiknevate ettevõtlusspetsialistide võrgustikku;
      7. pakub ettevõtluslepingutega seotud tugiteenused;
      8. arendab valdkondlikke sidemeid teiste ülikoolide, teadusasutuste, organisatsioonide, fondide, ettevõtlusorganisatsioonide ning erialaliitudega;
      9. koordineerib, arendab ja korraldab ülikooli või tema liikme osalusega teaduspõhiste harg- ja idufirmadega seotud ettevõtlust;
      10. korraldab ülikooli osalusega juriidiliste isikute, samuti välismaiste äriühingute asutamist, liikmeks astumist ja lõpetamist, nende tegevusega seotud asjaajamist ning järelevalvet. Samuti peab nende tegevusega seotud registrit;
      11. korraldab koolitusi, leidlusi, grandi- ning arendustööde konkursse ja teisi üritusi;
      12. täidab muid õigusaktidest tulenevaid ja vastutusala juhi antud ülesandeid.
   2. **Osakonna struktuuri kuuluvad:**
      1. ettevõtluskoostöö keskus (inglise keeles *Industry Cooperation Centre);*
      2. tehnoloogiasiirde keskus (inglise keeles *Technology Transfer Centre*).
      3. uusettevõtluse keskus (inglise keeles Startup Centre).